CELEX: E2008C0299
Language: lt
Date: 1211328000000
Title: 2008 m. gegužės 21 d. ELPA Priežiūros institucijos sprendimas Nr. 299/08/COL, kuriuo patvirtinama Norvegijos pateikta renobakteriozės kontrolės ir likvidavimo programa

25.9.2008   
            
            
               LT
            
            
               Europos Sąjungos oficialusis leidinys
            
            
               L 257/16
            
         ELPA PRIEŽIŪROS INSTITUCIJOS SPRENDIMAS
   
   Nr. 299/08/COL
   2008 m. gegužės 21 d.
   kuriuo patvirtinama Norvegijos pateikta renobakteriozės kontrolės ir likvidavimo programa
   ELPA PRIEŽIŪROS INSTITUCIJA,
   ATSIŽVELGDAMA į Europos ekonominės erdvės susitarimą (toliau – EEE susitarimas), ypač į jo 109 straipsnį ir 1 protokolą,
   ATSIŽVELGDAMA į ELPA valstybių susitarimą dėl Priežiūros institucijos ir Teisingumo Teismo įsteigimo, ypač į jo 5 straipsnio 2 dalies d punktą ir 1 protokolą,
   ATSIŽVELGDAMA į EEE susitarimo I priedo I skyriaus 4.1.5 punkte nurodytą aktą,
   
      Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką,
   
   su pakeitimais, ypač į jos 12 straipsnį,
   ATSIŽVELGDAMA į EEE susitarimo I priedo I skyriaus 4.2.79 punkte nurodytą aktą,
   
      2004 m. balandžio 29 d. Komisijos sprendimą 2004/453/EB, įgyvendinantį Tarybos direktyvą 91/67/EEB dėl priemonių prieš tam tikras akvakultūros gyvūnų ligas,
   
   su pakeitimais,
   KADANGI Norvegija parengė programą, kuria siekiama kontroliuoti ir likviduoti renobakteriozę, kuri yra viena iš Tarybos direktyvos 91/67/EEB A priedo 1 skilties III sąraše nurodytų ligų,
   KADANGI Komisijos sprendimo 2004/453/EB II priedo I skyriuje nustatyti minimalūs nacionalinių renobakteriozės kontrolės ir likvidavimo programų kriterijai,
   KADANGI 2007 m. sausio 4 d. Norvegija ELPA priežiūros institucijai (toliau – Institucija) pateikė savo renobakteriozės kontrolės ir likvidavimo programą,
   KADANGI 2008 m. sausio 10 d. raštu pagal Tarybos direktyvos 91/67/EEB 12 straipsnį Norvegija pateikė prašymą patvirtinti jos nacionalinę renobakteriozės kontrolės ir likvidavimo programą, siekdama gauti ligos neapimtos teritorijos statusą,
   KADANGI Institucija, glaudžiai bendradarbiaudama su Europos Bendrijų Komisija, išnagrinėjo Norvegijos kontrolės ir likvidavimo programą,
   KADANGI išnagrinėjus Norvegijos pateiktą programą nustatyta, kad ji atitinka Komisijos sprendimo 2004/453/EB II priedo I skyriuje nustatytus minimalius kontrolės ir likvidavimo programų kriterijus, todėl ji turi būti patvirtinta,
   KADANGI Institucija savo Sprendimu Nr. 272/08/COL perdavė šį klausimą Institucijai padedančiam ELPA veterinarijos komitetui,
   KADANGI šiame sprendime numatytos priemonės atitinka Institucijai padedančio ELPA veterinarijos komiteto nuomonę,
   PRIĖMĖ ŠĮ SPRENDIMĄ:
   
               1.
            
            
               Šiuo sprendimu patvirtinama Norvegijos pateikta renobakteriozės kontrolės ir likvidavimo programa.
            
         
               2.
            
            
               Šis sprendimas įsigalioja 2008 m. gegužės 21 d.
            
         
               3.
            
            
               Šis sprendimas skirtas Norvegijai.
            
         
               4.
            
            
               Šis sprendimas autentiškas anglų kalba.
            
         
      Priimta Briuselyje, 2008 m. gegužės 21 d.
      
         
            ELPA Priežiūros institucijos vardu
         
         Per SANDERUD
         
         
            Pirmininkas
         
         Kristján Andri STEFÁNSSON
         
         
            Kolegijos narys